รัฐบาลไทย-ข่าวทำเนียบรัฐบาล-“รมช.มนัญญา” ตรวจเยี่ยมสหกรณ์การเกษตรท่าบ่อ จำกัด
วันพุธที่ 25 พฤษภาคม 2565
“รมช.มนัญญา” ตรวจเยี่ยมสหกรณ์การเกษตรท่าบ่อ จํากัด
“รมช.มนัญญา” ตรวจเยี่ยมสหกรณ์การเกษตรท่าบ่อ จํากัด ลุยเดินหน้าโครงการนําลูกหลานเกษตรกรกลับบ้าน สานต่ออาชีพการเกษตร
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย นายวิศิษฐ์ ศรีสุวรรณ์ อธิบดีกรมส่งเสริมสหกรณ์ และคณะผู้บริหารหน่วยงานสังกัดกระทรวงเกษตรและสหกรณ์ ลงพื้นที่จังหวัดหนองคาย ตรวจเยี่ยมการดําเนินงานของสหกรณ์การเกษตรท่าบ่อ จํากัด จํากัด และพบปะเกษตรกรรุ่นใหม่ที่ได้สมัครเข้าร่วมโครงการนําลูกหลานเกษตรกลับบ้าน สานต่ออาชีพการเกษตรของจังหวัดหนองคาย โดยมี นางวนิดา อมาตย์ทัศน์ สหกรณ์จังหวัดหนองคาย นายปกรณ์ ศรีหาราช ประธานกรรมการสหกรณ์การเกษตรท่าบ่อ จํากัด เจ้าหน้าที่ สมาชิกสหกรณ์ และเกษตรกร ให้การต้อนรับ ณ สหกรณ์การเกษตรท่าบ่อ จํากัด อําเภอท่าบ่อ จังหวัดหนองคาย
โอกาสนี้ รัฐมนตรีช่วยว่าการกระทรวงเกษตรและสหกรณ์ ได้พบปะเกษตรกร สมาชิกและผู้แทนสหกรณ์ และรับฟังปัญหาด้านการเกษตร พร้อมกล่าวว่า “ขอชื่นชมสหกรณ์การเกษตรท่าบ่อ จํากัด สหกรณ์และกลุ่มเกษตรกรสมาชิกสหกรณ์ ในจังหวัดหนองคายที่ได้สนับสนุนโครงการนําลูกหลานเกษตรกรกลับบ้าน สานต่ออาชีพการเกษตร ให้มีความมั่นคงในการประกอบอาชีพทางการเกษตร ในการนําเทคโนโลยีและนวัตกรรมมาใช้ในสหกรณ์ รวมทั้งยังได้ให้ความสําคัญและให้ความร่วมมือในการดําเนินการตามนโยบายต่างๆ ของกระทรวงเกษตรและสหกรณ์ รวมถึงนโยบายที่สําคัญของกรมส่งเสริมสหกรณ์ จึงอยากเชิญชวนสหกรณ์ภาคเกษตร มาเป็นต้นแบบการพัฒนาอาชีพทางการเกษตร สร้างแรงบันดาลใจในการประกอบอาชีพทางการเกษตรให้แก่สมาชิกสหกรณ์ ลูกหลานสมาชิกสหกรณ์ เพื่อสร้างสมาชิกเกษตรกรรุ่นใหม่ และสร้างแรงจูงใจให้คนรุ่นใหม่หันกลับมาทําอาชีพการเกษตร และลูกหลานสมาชิกสหกรณ์อยากกลับสู่ถิ่นบ้านเกิดเพื่อทําอาชีพเกษตรกรรมมากขึ้น มีอาชีพทางการเกษตรที่มั่นคง โดยใช้แนวทางของหลักปรัชญาเศรษฐกิจพอเพียง มาเป็นแนวทางในการประกอบอาชีพทางการเกษตรและดํารงชีวิต จะทําให้มีรายได้หลักจากการทําการเกษตรสามารถดํารงชีพได้อย่างยั่งยืน และมีคุณภาพชีวิตที่ดีขึ้นต่อไป” รมช.มนัญญากล่าว
จากนั้น รัฐมนตรีช่วยว่าการกระทรวงเกษตรและสหกรณ์ เยี่ยมชมนิทรรศการและการจัดแสดงและจําหน่ายผลผลิตทางการเกษตร และสินค้าแปรรูปมากมาย อาทิ ข้าวแปรรูปของสหกรณ์การเกษตรเพื่อการตลาดลูกค้า ธ.ก.ส. หนองคาย จํากัด ผลิตภัณฑ์น้ําผึ้ง ของสมาชิกสหกรณ์ผู้เลี้ยงผึ้งโพรงป่าตําบลพระพุทธบาท จํากัด ผลิตภัณฑ์แปรรูปโกโก้ ของกลุ่มผู้ปลูกโกโก้ สังกัดสหกรณ์การเกษตรสังคม จํากัดไข่ไก่ ของสหกรณ์ผู้เลี้ยงไก่ไข่ตําบลเวียงคุก จํากัด ตะกร้าสานบ้านโคกคอน,บ้านว่าน ของสมาชิกสหกรณ์การเกษตรท่าบ่อ จํากัด นอกจากนี้ยังมีฝรั่งกิจู (ไร่เสนาคํา) ของสมาชิกการเกษตรท่าบ่อ จํากัด ไข่ไก่ ตรีสุดา ของสมาชิกการเกษตรท่าบ่อ จํากัด กลุ่มสมาชิกผลิตไม้กวาดบ้านดงนาคํา ของสมาชิกการเกษตรท่าบ่อ จํากัด รวมทั้งพืชผักสวนครัว สมาชิกของสหกรณ์การเกษตรท่าบ่อ จํากัด พร้อมทั้งพบปะผู้แทนเกษตรกรรุ่นใหม่ที่เข้าร่วมโครงการนําลูกหลานเกษตรกรกลับบ้าน สานต่ออาชีพการเกษตร ทั้งนี้ ในจังหวัดหนองคาย มีผู้สมัครเข้าร่วมโครงการฯ จํานวน 36 ราย ที่ผ่านมา สํานักงานสหกรณ์จังหวัดหนองคาย ได้จัดการประชุมชี้แจงและจัดโครงการฝึกอบรมและศึกษาดูงาน โครงการสร้างเครือข่ายลูกหลานเกษตรกรกลับบ้าน สานต่ออาชีพทางการเกษตร เพื่อแลกเปลี่ยนองค์ความรู้ ประสบการณ์ และเรียนรู้ร่วมกัน รวมทั้งการถ่ายทอดองค์ความรู้ด้านการเกษตรต่าง ๆ ตามความต้องการของกลุ่มเป้าหมาย เช่น ด้านการเกษตรปลอดภัยและเกษตรอินทรีย์ เทคโนโลยีการผลิต การปลูกผักอินทรีย์ การสร้างเครือข่ายและการตลาด ด้านการเกษตรผสมผสานและเกษตรทฤษฎีใหม่ รวมทั้งการสร้างแรงบันดาลใจในการพัฒนาอาชีพการเกษตรอีกด้วย
ทางด้านนางสาว ธิดารัตน์ ตุ้มมี อายุ 35 ปี เผยว่า ตนได้เข้าร่วมโครงการนําลูกหลานเกษตรกรกลับบ้าน สานต่ออาชีพการเกษตร ตั้งแต่ปี 2563 ได้สมัครเป็นสมาชิกสหกรณ์การเกษตรท่าบ่อ จํากัด จบการศึกษาระดับปริญญาตรี มหาวิทยาลัยมหาสารคาม เคยทํางานเป็นเจ้าหน้าที่บัณฑิตวิทยาลัย มหาวิทยาลัยราชภัฏอุดรธานี และลาออกจากสถานที่ทํางาน เนื่องจากตนเองสนใจทําอาชีพทางการเกษตร ประกอบกับต้องการมาพัฒนาถิ่นบ้านเกิดที่ฟาร์มเกษตรนาปู่ฮักย่า บ้านเลขที่ 60 หมู่ 4 บ้านฝาง ตําบลน้ําโมง อําเภอท่าบ่อ จังหวัดหนองคาย บนเนื้อที่ 9 ไร่ โดยทําการเกษตรแบบผสมผสาน เช่น ขุดบ่อเลี้ยงปลา เลี้ยงปลาในกระชัง เลี้ยงเป็ด ไก่ ปลูกพืชต่างๆ ทําให้มีรายได้เพิ่มขึ้น เฉลี่ยเดือนละ 15,000 บาท ซึ่งสามารถสร้างรายได้และสร้างอาชีพทางการเกษตรได้อย่างยั่งยืนเป็นอย่างมาก
สหกรณ์การเกษตรท่าบ่อ จํากัด จดทะเบียนจัดตั้งเป็นสหกรณ์ เมื่อวันที่ 8 สิงหาคม 2518 สหกรณ์ดําเนินธุรกิจมาเป็นระยะเวลา 47 ปี ปัจจุบันมีสมาชิก จํานวน 5,806 คน มีทุนดําเนินงานทั้งสิ้นกว่า 508 ล้านบาท สหกรณ์ดําเนินธุรกิจ 5 ด้าน ได้แก่ ธุรกิจสินเชื่อ ธุรกิจเงินรับฝาก ธุรกิจจัดหาสินค้ามาจําหน่าย ธุรกิจรวบรวมผลผลิตทางการเกษตร และธุรกิจแปรรูปผลิตผลทางการเกษตร โดยสหกรณ์ได้ดําเนินโครงการส่งเสริมอาชีพแก่สมาชิก และได้ขับเคลื่อนงานนโยบายกระทรวงเกษตรและสหกรณ์ ด้านการส่งเสริมพัฒนาอาชีพให้กับสมาชิกสหกรณ์ เพื่อพัฒนาส่งเสริมทักษะด้านการประกอบอาชีพทางการเกษตร และสร้างรายได้ให้กับสมาชิกสหกรณ์มีรายได้มั่นคง และยั่งยืนต่อไป